དེབ་འདིའི་ནང་དོན་ཕལ་ཆེ་བ་ནི་རྩོམ་པ་བོ་ཁོང་གིས་གཉེར་གྱིན་པའི་འབར་ཞུན་སྐད་འཕྲིན་ཟིན་བྲིས་ཞེས་པར་བཀོད་ཟིན་པའི་བརྡ་སྤྲོད་དང་འབྲེལ་བའི་རྩོམ་དག་ཡིན་ཞིང་།འདི་ནི་ད་སྔར་བརྡ་སྤྲོད་སྐོར་ནས་བོད་ཀྱི་སྐད་འཕྲིན་གྱི་ཟིན་བྲིས་དེབ་ཏུ་བཅོས་པ་ཆེས་ཐོག་མ་རུའང་གཞག་ཆོགདཔེ་དེབ་འདིའི་ནང་དོན་ཧྲིལ་བོ་དོན་ཚན་ཆེན་པོ་གསུམ་དུ་ཕྱེས་ཡོད་དེ།བོད་ཀྱི་བརྡ་སྤྲོད་སྤྱིའི་དོན་གནད་འགའ་རེ་བྱེ་བྲག་ཏུ་མོལ་བ་དང་།བརྡ་སྤྲོད་དང་འབྲེལ་བའི་གཞན་གྱི་དྲི་བ་སྣ་ཚོགས་ལ་ལན་ལྡོན་པ།རྒྱུན་འབྱམས་སུ་ཕྱིན་པའི་ཡིག་ནོར་འགའ་བྱེ་བྲག་ཏུ་གླེང་བ་བཅས་ཡིན་ལ།དོན་ཚན་སོ་སོར་ཡང་ནང་གསེས་སུ་དོན་གནད་བྱེ་བྲག་པ་དུ་མས་གྲུབ་པར་བྱས་ཡོད།